Pe 30 octombrie 2015, The Amsterdams a lansat un extras pe single intitulat „The Great Fire”, în cadrul unui concert ce a avut loc la clubul Bounce din capitală. Ca urmare a incendiului din clubul Colectiv, ce a avut loc în aceeași seară cu lansarea lor, The Amsterdams a postat un mesaj de susținere a victimelor pe Facebook în data de 5 noiembrie, anunțându-și atât intenția de a dona bani familiilor afectate de incendiu, cât și participarea la protestele de stradă ce aveau să fie ulterior denumite de o parte a presei Revoluția Colectiv.